Victor Leemans

Victor Leemans (Stekene, 1901eko uztailaren 21a - Lovaina, 1971ko martxoaren 3a) flandriar politikaria izan zen. Europako Parlamentuko lehendakaria izan zen 1965etik 1966ra.

Gizarte Zientzietan lizentziatua, mugimendu erradikal flandriarrean parte hartu zuen 1930eko hamarkadan. Verdinaso erakundeko eta Arbeidsorde sindikatu faxista flandriarreko kidea izan zen. Alemaniak Belgika okupatu zuenean hainbat kargu politiko izan zituen eta gerra amaitzean kolaborazionismoagatik epaitu zuten, baina absolbitu egin zuten.

Alderdi Sozial Kristauko kidea eta senataria izan zen. 1958tik 1971era Europako Parlamentuko kide izan zen eta 1965etik 1966ra lehendakari.

Kategoria:Flandriako politikariak
Kategoria:Nazien kolaboratzaileak
Kategoria:Faxistak
Kategoria:Eurodiputatuak
Kategoria:Europako Parlamentuko presidenteak
Kategoria:Belgikako soziologoak